Diari Oficial de la Generalitat Valenciana


Sumari del DOGV 9751, del 22-12-2023 (2023/12200)

RESOLUCIÓ de 12 de desembre de 2023, de la Conselleria d'Agricultura, Ramaderia i Pesca, de concessió de les ajudes per a inversions en bioseguretat en vivers, escomeses per determinats productors de materials vegetals, convocades mitjançant la Resolució del 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, en el marc del Pla de recuperació, transformació i resiliència, per al període 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12196


Data del document
:   12-12-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 12 de desembre de 2023, de la Conselleria d'Agricultura, Ramaderia i Pesca, de concessió de les ajudes per a inversions en bioseguretat en vivers, escomeses per determinats productors de materials vegetals, convocades mitjançant la Resolució del 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, en el marc del Pla de recuperació, transformació i resiliència, per al període 2023. [2023/12583]  
  
  
Vistes les sol·licituds d'ajudes presentades a l'empara de la Resolució de 12 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, sobre la base del Reial decret 949/2021, de 2 de novembre, les bases reguladores per a la concessió de subvencions destinades a inversions en bioseguretat en vivers, escomeses per determinats productors de materials vegetals de reproducció, en el marc del Pla de recuperació, transformació i resiliència, i dins de la resposta europea per a contribuir al procés de reconstrucció de les economies europees i la crisi econòmica causada per la covid-19, especialment, pel que fa a la sanitat vegetal (DOGV 9621, 20.06.2023).  
Vistos els apartats segon i seté de la Resolució de 12 de juny, en els quals s'establixen els requisits per a ser beneficiari i la quantia de la subvenció.  
Vistos els informes d'avaluació emesos pel personal tècnic de l'òrgan de gestió i realitzada la valoració final per l'òrgan col·legiat tal com disposa l'apartat catorzé de la resolució esmentada.  
  
Vist l'apartat tretzé de la Llei 38/2003, de 17 de novembre, general de subvencions, que establix els requisits per a obtindre la condició de beneficiari.  
Vist l'import global màxim fixat per a la resolució d'expedients d'estes subvencions, de 2.057.520 €, amb càrrec a la dotació pressupostària 22.77.86.924.34, línia S8823, capítol 7 del programa 714.99, MMR Agricultura i desenvolupament rural.  
Tenint en compte que els fons amb què se sufraguen estes subvencions procedixen dels pressupostos generals de l'Estat, emmarcats en el component 3 «Transformació ambiental i digital del sistema agroalimentari i pesquer» del Pla de recuperació, transformació i resiliència de l'economia espanyola, corresponent a la inversió 3 «Pla d'impuls de la sostenibilitat i competitivitat de l'agricultura i la ramaderia (II): reforç dels sistemes de capacitació i bioseguretat en vivers i centres de neteja i desinfecció», dins del Pla de recuperació, transformació i resiliència de la Unió Europea i dels fons Next Generation, en aplicació de l'article 34 del reglament núm. 2021/241, i d'acord amb el que s'establix en la Llei 38/2003, de 17 de novembre, general de subvencions.  
  
Tenint en compte la proposta de l'òrgan col·legiat al qual fa referència l'apartat catorzé de la resolució esmentada i acreditat el compliment dels beneficiaris de la subvenció, que es consideren conformes amb la normativa que regula l'ajuda concedida.  
Vist que el crèdit inicial disponible és de 2.057.520 € i l'increment posterior de la dotació pressupostària en 2.399.691,79 € i vist que l'apartat 1.3 de la Resolució de 12 de juny de 2023 indica que «els imports esmentats es podran incrementar sense necessitat d'una nova convocatòria, fins a la quantitat de 500.000 € en els casos i amb les condicions establides en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en previsió de possibles necessitats addicionals de crèdit per a atendre la totalitat de les sol·licituds presentades quan resulte insuficient el crèdit inicialment consignat i es donen les circumstàncies que puguen emparar la tramitació de la modificació pressupostària corresponent».  
  
A la vista dels imports sol·licitats pels interessats i la quantia màxima de 84.000 € per beneficiari que s'indica en l'apartat seté, segon, s'ha incrementat l'import global màxim fixat per a la resolució d'expedients de la convocatòria de les ajudes per a inversions en bioseguretat en vivers, escomeses per determinats productors de materials vegetals en 493.467,94 €, per la qual cosa l'import global màxim fixat per a la resolució d'expedients en 2023 és de 2.550.987,94 €.  
  
Vistes les 47 sol·licituds d'ajuda, en la relació que s'adjunta en l'annex III, que comença amb l'expedient AGIVEC/2023/001, amb CIF W88959702, i acaba amb l'expedient AGIVEC/2023/047, amb CIF Q28324435.  
Vista la proposta de resolució de concessió de la comissió d'avaluació de data 23 de novembre de 2023, resolc:  
  
Primer  
Concedir l'ajuda a 45 expedients per un import total de 2.550.987,94 €, que complixen els requisits exigits relacionats en l'annex I, «Llista d'expedients d'ajuda aprovats», que comença amb l'expedient AGIVEC/2023/014, que correspon al sol·licitant amb CIF Y20563009, i acaba amb l'expedient AGIVEC/2023/028, que correspon al sol·licitant amb CIF R93688542, en què per a cada beneficiari figura la inversió màxima auxiliable, la quantia de l'ajuda concedida i la puntuació de la sol·licitud segons el barem de la Resolució de 12 de juny de 2023. La intensitat de l'ajuda concedida és del 70 %. L'ajuda està condicionada a la realització i la comprovació posterior de les inversions indicades en les sol·licituds d'ajuda, d'acord amb l'apartat cinqué de la resolució de la convocatòria.  
  
Segon  
Denegar l'ajuda a dos expedients, relacionats en l'annex II, «Llista d'expedients denegats», que comença amb l'expedient AGIVEC/2023/046, que correspon al sol·licitant amb CIF O24775018, i acaba amb l'expedient AGIVEC/2023/030 amb CIF W80029349.  
  
Tercer  
La publicació d'esta resolució en el DOGV té efectes de notificació als interessats.  
La justificació de la realització de les inversions per al pagament de la subvenció es dirigirà a la direcció general competent en matèria d'agricultura, mitjançant la presentació per part del beneficiari del compte justificatiu de l'execució completa del projecte d'inversió i del pagament de la totalitat de les despeses ocasionades per a les subvencions concedides. Les despeses efectuades s'han d'acreditar mitjançant factures a tercers i els seus justificants bancaris.  
El compte justificatiu i la documentació que acompanya es presentaran de manera telemàtica mitjançant la seu electrònica de la Generalitat en l'URL següent: sede.gva.es/va/proc22471. D'acord amb l'apartat setzé de la Resolució de 29 d'abril, l'execució de la inversió haurà de realitzar-se en un any des de la concessió de la subvenció. No obstant això, este termini podrà ampliar-se a díhuit mesos per raons justificades. La documentació justificativa de la inversió es presentarà com a màxim sis mesos després de la finalització d'esta.  
Els beneficiaris de les ajudes garantiran el compliment del principi de «no causar mal significatiu al medi ambient» (do no significant harm - DNSH), d'acord amb el que es preveu en el Pla de recuperació, transformació i resiliència durant totes les fases del disseny i execució del projecte de què es tracte i, de manera individual, per a cada activitat dins d'este. Així mateix, hauran de mostrar garanties segons les quals les seues actuacions no incidixen negativament sobre l'objectiu mediambiental de la protecció i la recuperació de la biodiversitat i els ecosistemes. En cas d'incompliment de les obligacions previstes en este apartat, serà procedent el reintegrament total o parcial de les quantitats percebudes, per la persona o entitat beneficiària en funció de l'abast de l'incompliment.  
  
Quart  
Esta resolució posa fi a la via administrativa. Contra esta resolució es podrà interposar recurs de reposició davant del conseller d'Agricultura, Ramaderia i Pesca, en el termini d'un mes comptat des de l'endemà de la notificació de la present resolució, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en els jutjats contenciosos administratius de València, en el termini de dos mesos comptats des de l'endemà de la notificació o publicació d'esta resolució, de conformitat amb el que es preveu en l'article 46 de la Llei reguladora de la jurisdicció contenciosa administrativa, de 13 de juliol de 1998.  
  
  
València, 12 de desembre de 2023.- El conseller d'Agricultura, Ramaderia i Pesca, p. d. (R 12.06.2023; DOGV 9621, 20.06.2023). El director general de Producció Agrícola i Ramadera: Simón Martínez Ruiz.